’n Liefde vir linne | SARIE
’n Liefde vir linne	deur admin
’n Liefde vir linneMoenie dit in ’n kas laat lê nie. Stal dit uit – in die eetkamer, sitkamer, slaapkamer of gangvir ’n gevoel van luuksheid en weelde. Met net ’n paar meter linne kan jy ver kom …
BenodigdhedeMateriaal volgens rugleuning-mate (ons het Home Fabrics se Linen-reeks gebruik); fyn kwas; Silk Art-syverf. Maak só• Meet die breedte en hoogte van die stoel en knip ’n lang strook volgens die mate. • Stik rourande om en stik bindbande 15 cm vanaf bokant en onderkant vas. Merk die middel met ’n ligte potloodmerkie. • Vergroot die ontwerp op ’n fotostaatmasjien tot ’n hoogte van 12 cm en trek die ontwerp liggies na met ’n potlood. • Verf die ontwerp na met die syverf. Onthou, syverf vloei baie – gebruik dus min verf op die kwas en werk met baie ligte, fyn kwashale. • As jy ander materiaal as bogenoemde gebruik, toets dit eers op ’n klein stukkie lap. • As dit te veel vloei, gebruik kleurlose syverfomlyner om die ontwerp na te trek voordat jy verf.
Benodigdhede Twee teenstellende kleure linne van ongeveer 80 cm x 60 cm; borduurgare; verdwynink-pen.
Maak só• Knip albei stukke linne tot ’n grootte van 57 cm x 72 cm. Plaas opmekaar en stik rondom toe, maar laat ’n opening en keer om. Werk opening toe. • Vou die een lang kant sowat 20 cm om en speld vas. Dit vorm die sakkies. • Stik die omgevoude deel in individuele sakkies 7,5 cm uit mekaar. Skryf die woord “messegoed” – ons het die lettertipe Blackadder ITC op ’n rekenaar gebruik. • Plaas die materiaal teen die venster en trek die letters na. Borduur dit in agtersteek.
Benodigdhede55 cm x 55 cm fyn linne of katoen per servet (ons het Home Fabrics se Linenreeks, kleur: Duck Egg, gebruik); wit, ondeursigtige materiaalverf; stuk asetaat; kunsmes; sponsie;wit katoengare; maskeerband. Maak só• Knip die servet sowat 52 cm x 52 cm en stik ’n smal, dubbelgevoude soom rondom. • Trek die krulpatroon na en sny dit versigtig uit. • Vergroot die ontwerp na smaak op ’n fotostaatmasjien.• Plak die stensil in die een hoek en stip die verf baie liggies met die spons aan. • Laat droog word en fi kseer die verf met ’n warm strykyster.• Werk klein rygstekies om die ontwerp.